Նա նշել է,որ դրական փոփոխությունների թվում հարցվածների մեծ մասը նշել է պայմանների բարելավումը զբոսայգիներում և պուրակներում, ինչպես նաև մանկական խաղահրապարակների ստեղծումը: Այն հարցին, թե ինչ ոլորտներ պետք է զարգացնեն իշխանությունները, հարցման մասնակիցները նշել են, որ անհրաժեշտ է զարգացնել մշակույթի ոլորտը, շարունակել քաղաքի կանաչապատման ծրագիրը, ինչպես նաև ավելի շատ սպորտային միջոցառումներ կազմակերպել: «Երևանի բնակիչներին հատկապես մտահոգում է տրանսպորտի, ինչպես նաև քաղաքի լուսավորման հետ կապված խնդիրները: Ինչ վերաբերում է այն բանին, թե ինչ պետք է անեն իշխանությունները զբոսաշրջության զարգացման համար, շատերը նշել են, որ անհրաժեշտ է պահպանել մշակութային արժեքները և հին շենքերը, հարցման որոշ մասնակիցներ հայտարարել են, որ անհրաժեշտ է վերականգնել հին Երևանի շենքերը, հարցվածների մեծ մասը հայտարարել է, որ զբոսաշրջության հաջողության գրավականը կապված է գնային քաղաքականության և քաղաքի կանաչապատման հետ»,- հայտարարել է Նավասարդյանը: